ไม่ทราบว่าจะท้องมั้ยคะ มีอะไรกับแฟนแต่ไม่ได้ป้องกันมาช่วงนี้จะวิงเวียนศรีษะบ่อย บ้านหมุนบ้าง นมคัด เริ่มอยากนอนตั้งแต่หัวค่ำ อารมญ์หงุดหงิดมากค่ะโดยเฉพาะกับแฟน เห็นหน้าแฟนก็หงุดหงิดเลย รู้สึกว่าหน้าท้องใหญ่ขึ้นค่ะ
สวัสดีค่ะ อาการของการตั้งครรภ์1. ประจำเดือนมาช้า โดยรอบเดือนปกติจะอยู่ที่ 21-35 วันนับจากครั้งก่อน2. คัดตึงเต้านม3. คลื่นไส้้ อาเจียน4.ปัสสาวะบ่อย5.อารมณ์เปลี่ยนแปลงโดยอาการที่จำเพาะเจาะจงกับการตั้งครรภ์ที่สุดคือเรื่องประจำเดือนที่มาช้า โดยไม่มีสาเหตุทางกายอื่นๆเช่นโรคประจำตัวเป็นโรคไทรอยด์ หรือมีถุงน้ำในรังไข่อยู่เดิม ตอนนี้แนะนำให้นับประจำเดือนตัวเองค่ะว่ามาช้าไปหรือไม่ ถ้าใช่ควรซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ โดยชุดตรวจการตั้งครรภ์จะสามารถให้ผลบวกได้ตั้งแต่ 10-14 วันหลังมีการปฏิสนธิของตัวอ่อนค่ะแนะนำดูแลสุขภาพเบื้องต้น ผ่อนคลาย พักผ่อนให้มากๆเพื่อลดอาการหงุดหงิด หลีกเลี่ยงการทำกิจกรรมที่ทำให้เวียนศีรษะมากขึ้น ยังไม่ควรซื้อยาอะไรมากินบรรเทาอาการจนกว่าจะทราบว่าตั้งครรภ์หรือไม่ควรไปพบแพทย์เมื่อมีอาการเวียนศีรษะมากขึ้น อาเจียนมาก มีอารมณ์แปรปรวนมากจนมีความคิดอยากทำร้ายตนเองหรือผู้อื่น หรือมีเลือดออกทางช่องคลอดร่วมกับปวดหน่วงท้องน้อยค่ะ